ירושלים, כ"א בשבט התשפ"ד
31 בינואר 2024

חוזר העת - תעריפים עדכון
2024-4-2

אל: מר אלי ביתן - סגן החשב הכללי, משרד האוצר

הנדון : **השתתפות בדמי חבר באגודות מקצועיות לשנת 2024**

הע - כללי עדכון 2023-4-1

1. החזר דמי חבר באגודות מקצועיות לשנת 2024

לפי כללי השתתפות המעסיק בדמי חבר להנדסאים ולטכנאים, שפורט בחוזרנו הע/94/34 יש לעדכן את סכומי ההשתתפות **החל מיום 1.1.2024**, בהתאם לשינוי במדד בשיעור **(2.96%)** כדלקמן:

הסכום בגין חברות באגודת בית ההנדסאי והטכנאי ובעמותה לקידום ההנדסאי והטכנאי יעודכן לסך של **447 ש"ח** לשנה עבור כל אחת מהאגודות.

* הסכום בגין חברות באגודות מקצועיות אחרות יעודכן לסך של **434 ש"ח** לשנה עבור אגודה אחת.
* השתתפות המעסיק בדמי החבר תהיה עבור שתי אגודות לכל היותר.
1. החזר דמי חבר בלשכת רואי חשבון

רואי חשבון אשר **לא קיבלו** במשכורת חודש אוקטובר2023 תשלום (מגולם) בגין דמי חבר על פי הוראות חוזרנו הע-**2023-1-27** זכאים להשתתפות בדמי החבר בלשכת רואי חשבון. סכום ההשתתפות המירבי החל מ- **1.1.2024** יהיה בסך **894 ש"ח** לשנה.

1. שמאי מקרקעין - אגרה שנתית למועצת השמאים

שמאי מקרקעין אשר **לא קיבלו** במשכורת חודש אוקטובר 2023 תשלום (מגולם) בגין דמי חבר על פי הוראות חוזר הע**-2023-1-27** זכאים להשתתפות בדמי חבר באגודת השמאים **בנוסף** לאגרה השנתית המשולמת למועצת השמאים על פי סעיף 8 לחוק שמאי המקרקעין התשכ"ב - 1962 (ראה חוזרנו העמ-96/4). סכום ההשתתפות המירבי בדמי החבר החל מ- **1.1.2024** יהיה בסך של **894** ש"ח לשנה.

החזר דמי חבר - כללי

לעובדים בדירוגים שאינם נזכרים לעיל ואשר לא חל בהם שינוי בכללי השתתפות המעסיק בדמי החבר באגודות מקצועיות, תעודכן תקרת השתתפות המעסיק בדמי החבר לסכום של **434 ש"ח** לשנה (לאגודה אחת) החל מ- **1.12.2024**.

השתתפות המעסיק בדמי החבר לעניין סעיף זה תהיה עבור שתי אגודות לכל היותר.

 בברכה,

 אפי מלכין

 הממונה על השכר והסכמי עבודה

העתק :

פרופ' דניאל הרשקוביץ - נציב שירות המדינה